《水亭夜怀黄八粲林六敏》
宋代·王偁

孤亭水云深，人境自幽绝。
七弦罢鸣弹，桐阴初上月。
偶酌尊中醪，高卧望云阙。
荷露清角巾，松飙濯毛发。
寥寥天籁寒，吟咏了未辍。
志偕南阜隐，兴藉东山发。
同心念离居，中夜思超忽。

作者简介：一作王称，字季平，南宋眉州（今四川眉山）人。庆元年间(1195—1200)为吏部郎中，后任承政郎、龙州知州，最后官至直秘阁。致力于史学，搜罗北宋九朝事略，撰成史书《东都事略》130卷。另著有史书《西夏事略》。